Femeia era beată, susțin cadrele medicale și abia se ținea pe picioare. Medicii au cerut ajutorul protecției sociale și poliției pentru ca femeia să nu plece, așa cum ar fi vrut, din spital. În urma investigațiilor s-a aflat că ea mai are 3 copii, toți în plasament.

Mamă beată cu copilul la Urgențe EMBED VIDEO LINK CU VIDEO Embed: Link:

Ancuța Apostol are 23 de ani și nu a avut niciodată un serviciu. Din cei patru copii pe care îi are, doar unul mai era în grija ei.

Mama, în stare de ebrietate a fost adusă la unitatea de primiri urgențe a Spitalului Județean Neamț de o ambulanță.

Inițial, a spus ca îl scapase pe cel mic de câteva ori din brațe. Apoi, s-a răzgândit.

“Nu l-am scăpat, o căzut jos din pat. Am ieșit până afară” a declarat mama copilului

„Copilul avea un traumatism cranian prin cădere din brațele mamei, agitat, iar mama era în avansată stare de ebrietate. La controlul efectuat s-a găsit asupra dânsei o sticlă de spirt medicinal consumată pe o treime. Din fericire, la computerul tomograf și toate celelalte investigații medicale totul a ieșit bine” - dr Gabriel Popescu, medic de gardă UPU Spitalul Județen Neamț.

Mama a refuzat inițial internarea și a vrut să plece. Medicii, îngrijorați, au oprit-o. Au fost nevoiți, însă, să apeleze la poliție pentru asta.

În cele din urmă, mama și copilul au fost internați în secția de pediatrie.

"Copilul e în stare bună, fără probleme clinice deosebite, puțin răcit" – asistenta șefă de la Pediatrie

"Este vorba despre o femeie cu probleme soci-economice precare, consumatoare de băuturi alcoolice, care mai are 3 copii, toti beneficiari ai unei măsuri de protecție, la același asistent maternal profesionist din cadrul direcției, familie la care urmează să fie plasat și copilul de 6 luni" - Delia Todireanu, șef Birou Prevenire abandon copii din cadrul DGASPC Neamț.

Surse din poliție susțin că în urmă cu două săptămâni s-a întocmit și un dosar penal pe numele femeii pentru rele tratamente aplicate minorului.

ŞTIRILE ZILEI